Լիլի Թոմլին

**Մերի Ջին «Լիլի» Թոմլին** (, ), ամերիկացի դերասանուհի, կոմիկ, սցենարիստ և պրոդյուսեր։ Մերի Թոմլինը Էմմի, Թոնի, Գրեմմի մրցանակների դափնեկիր է, ինչպես նաև Օսկարի հավակնորդ։

## Կենսագրություն
Լիլի Թոմլինը ծնվել է 1939 թվականի սեպտեմբերի 1-ին Միչիգան նահանգի Դետրոյթ քաղաքում՝ բուժքույր և տնային տնտեսուհի Լիլի Մեյ Ֆորդի և գործարանային աշխատող Գայ Թոմլինի ընտանիքում։ Լիլիի ծնողները, որոնք Հարավային բապտիստական կոնվենցիայի կազմում են եղել, Մեծ ճգնաժամի ժամանակ Դետրոյթ են տեղափոխվել Կենտուկի նահանգի Պադուկա քաղաքից։

1957 թվականին Լիլին ավարտել է տեխնիկական միջնակարգ դպրոցը, այնուհետև ընդունվել է Ուեյնի պետական համալսարան, որտեղ էլ սկսել է հետաքրքրվել թատրոնով։ Ավարտելուց հետո Լիլին կատակերգական համարներ է կատարել Դետրոյթի փաբերում, իսկ ավելի ուշ՝ Նյու Յորքում։ 1965 թվականին նա իր առաջին հեռուստատեսային ելույթն է ունեցել *The Merv Griffin Show*-ում։

1975 թվականին Լիլին մարմնավորել է Լիննի Ռիզին՝ Ռոբերտ Օլթմանի «Նեշվիլ» ֆիլմում։ Այդ դերի համար նա առաջադրվել է Օսկարի՝ որպես երկրորդ պլանի լավագույն դերասանուհի։ 1980 թվականին նկարահանված «Իննից հինգը» ֆիլմում Լիլին խաղացել է Վիոլետ Նյուստեդի քարտուղարուհու դերը։ Այդ ֆիլմում նկարահանվել են նաև Դոլլի Պարթոնը և Ջեյն Ֆոնդան։

1988 թվականին Բեթ Միդլերի հետ նա նկարահանվել է «Մեծ բիզնես» կատակերգությունում, որտեղ նրանք խաղացել են երկու զույգ երկվորյակների դերեր։

1985 թվականին Լիլին նկարահանվել է Բրոդվեյի «Բանական կյանքի նշանների որոնում տիեզերքում» շոուում, որի համար արժանացել է Թոնի մրցանակի։ Իսկ 1989 թվականին Չիկագոյի թատրոններում իր աշխատանքի համար Թոմլինը արժանացել է Սառա Սիդոնսի մրցանակի։

1994 -1998 թվականներին Թոմլինը *«The Magic School Bus»* անիմացիոն մուլտսերիալում հնչյունավորել է տիկին Ֆրիզլիին։

2008-2009 թվականներին Լիլի Թոմլինը «Հուսահատ տնային տնտեսուհիները» հեռուստասերիալում կատարել է տիկին Մաքլասկիի քրոջ՝ Ռոբերտայի դերը։

Լիլի Թոմլինը «Ի պաշտպանություն կենդանիների» () կազմակերպության ակտիվիստներից է և կենդանաբանական այգիներում փղերի պաշտպանության համաշխարհային օրվա նախաձեռնողներից մեկը։

2012-2013 թվականներին Թոմլինը «Մալիբու երկիր» սիթքոմում խաղացել է հերոսուհի Ռեբա Մակինթայրի մոր դերը։ 2015 թվականին նա սկսել է նկարահանվել «Գրեյս և Ֆրենկի» սիթքոմում։

## Անձնական կյանք
2001 թվականի հունվարին Լիլին հայտարարել է, որ ինքը լեսբուհի է և վերջին 30 տարիներին հարաբերությունների մեջ է ամերիկացի սցենարիստ, ռեժիսոր և պրոդյուսեր Ջեյն Վագների հետ։ 2013 թվականի դեկտեմբերի 31-ին նրանք ամուսնացել են։

## Ֆիլմագրություն

## Մրցանակներ ու անվանակարգեր

## Ծանոթագրություններ

## Արտաքին հղումներ
* Լիլի Թոմլինի պաշտոնական կայքը

Կատեգորիա:21-րդ դարի ամերիկացի դերասանուհիներ
Կատեգորիա:«Գրեմմի» մրցանակի դափնեկիրներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամառային երիտասարդական վիքիճամբարի հոդվածներ
Կատեգորիա:Ամերիկացի կատակերգուներ
Կատեգորիա:Ամերիկացի կին գրողներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի ֆեմինիստներ
Կատեգորիա:Դերասանների ֆիլմագրություն
Կատեգորիա:Դերասանուհիներ այբբենական կարգով
Կատեգորիա:Թատրոնի դերասանուհիներ
Կատեգորիա:ԼԳԲՏ իրավունքների ակտիվիստներ
Կատեգորիա:Ֆեմինիստ արվեստագետներ
Կատեգորիա:20-րդ դարի ամերիկացի դերասանուհիներ
Կատեգորիա:Աուդիոգիրք կարդացողներ